પુણે , 17 એપ્રિલઃ પુણે ખાતે રમાયેલી આઇપીએલની 22મી મેચમાં પુણે વોરિયર્સ સામે સનરાઇઝર્સ હૈદરાબાદનો 11 રનથી વિજય થયો છે . સનરાઇઝર્સ તરફથી આપવા આવેલા 120 રનના લક્ષ્યાંકના જવાબમાં પુણે વોરિયર્સની ટીમ 19 ઓવરમાં 108 રન પર ઓલઆઉટ થઇ ગઇ હતી . પુણે તરફથી ઉથ્થપાએ સર્વાધિક 22 રન બનાવ્યા હતા , જ્યારે હૈદરાબાદ તરફથી મિશ્રાએ સર્વાધિક 4 વિકેટ લીધી હતી . પુણે તરફથી રોબિન ઉથ્થપા ( 22 ) , ફિંચ ( 16 ) , સુમન ( 12 ) , સ્મિથ ( 17 ) , મેથ્યુઝ ( 20 ) , માર્શ ( 14 ) , નાયર ( 00 ) , ભુનવેશ્વર કુમાર ( 00 ) , આર શર્મા ( 00 ) , ડિંડા ( 00 ) રનનું યોગદાન આપ્યું હતું . જ્યારે હૈદરાબાદ તરફથી મિશ્રાએ ચાર , પરેરાએ ત્રણ વિકેટ , કે શર્મા , ઇશાંત શર્મા , ડેલ સ્ટેને એક - એક વિકેટ ઝડપી હતી . આ પહેલા સનરાઇઝર્સે નિર્ધારિત 20 ઓવરોમાં આઠ વિકેટ ગુમાવીને 119 રન બનાવ્યા . તેના તરફથી સૌથી વધારે રન બિપ્લબ સૈમેંટ્રેએ 37 રનની ઇનિંગ રમી . સેમેન્ટ્રેએ 37 બોલમાં ત્રણ ચોગ્ગા અને એક છગ્ગો ફટકાર્યો . આ ઉપરાંત અમિત મિશ્રાએ 30 , આશીષ રેડ્ડીએ અણનમ 19 અને પાર્થિવ પટેલે 12 રનોનું યોગદાન આપ્યું . વોરિયર્સ તરફથી ઝડપી બોલર ભુવનેશ્વર કુમારે શાનદાર બોલિંગ કરતા ચાર ઓવરમાં 18 રન આપીને ત્રણ વિકેટ લીધી . આ ઉપરાંત રાહુલ શર્માએ બે અને અશોક ડિંડાએ એક વિકેટ મેળવી હતી . વોરિયર્સે ટોસ જીતીને સનરાઇઝર્સને પહેલા બેટિંગ કરવા આમંત્રણ આપ્યું . સનરાઇઝર્સ તરફથી ક્વિન્ટોન દે કોક ( 02 ) , પાર્થિવ પટેલ ( 12 ) , કેમરોન વ્હાઇટ ( 00 ) , હનુમા વિહારી ( 01 ) , કરણ શર્મા ( 7 ) , થિસિરા પેરરા ( 02 ) ની ઇનિંગ રમી હતી .